Отчетен доклад

За работата на НЧ „Пробуда 1929” с.Радево

Уважаеми членове на Народно читалище „Пробуда 1929” с.Радево,

Днес сме се събрали да направим равносметка на изминалият тригодишен период 2017 – 2019 година, на това какво сме свършили и какво не.....

През изминалите три години Читалището съвместно с пенсионерския клуб организира честване на Бабин ден с пресъздаване на ритуала „Поливане”. Отбелязан бе празника Трифон Зарезан , Деня на самодееца бе отбелязан с хумористична викторина. Чествахме 1 ноември – Денят на народните будители. Декември отбелязахме коледните празници.

Организирахме всяка година традиционния концерт по повод празника на селото – 24 май с участието на фолклорна танцова формация „Всички стъпки” с ръководител Стоян Петров и певческа формация АЕДА към Школата по изкуствата „Илия Аврамов” с ръководител Велина Стайкова. Миналата година имаше участие и на Танцова школа по спортни танци – Нова Загора.

Есента на 2019 година с тържествен концерт отбелязахме Деветдесет години от създаването на нашето читалище.

За съжаление не участвахме в Прегледите на любителското творчество, но взимахме участие в организираните от Община Нова Загора кулинарни изложби „Шарена трапеза”, където взехме Първа награда за автентично ястие 2017 и 2018, а 2019 година Първа награда за оригинална, автентична рецепта на ястие.

За библиотеката бяха дарени 196 книги и закупени 50. За поредна година направихме абонамент за един вестник, като за 2020 година разширихме абонамента с Кулинарен журнал, Журнал за жената плюс съпровождащ роман от Световни бестселъри.

За изминалата година членски внос са платили 42 члена. Видимо се е завишило събирането на членския внос в сравнение с предходните 2017 и 2018г.

Това е краткия отчет за работата на читалището и библиотеката.

Пожелавам на всички здраве, бодър дух и по голяма активност като членове на читалището при организиране на различни мероприятие и чествания.

Председател:

Р. Недялкова